PolyAgent/wiki_georgian_en_parallel_20231101 huggingface dataset:
ბეგიუმ ქიუთიუქ იაშაროღლუ

ბეგიუმ ქიუთიუქ იაშაროღლუ (დ. 27 აგვისტო 1980, იზმირი, თურქეთი) — თურქი მოდელი და მსახიობი. ქართველი მაყურებლისთვის ცნობილი გახდა სერიალიდან „ელიფი“.
ბიოგრაფია
ბეგიუმ ქიუთიუქ იაშაროღლუ დაიბადა 1980 წლის 27 აგვისტოს იზმირში, საშუალო სკოლა დაამთავრა ნამიქ-ქემალის სკოლა და და განათლება მიიღო იზმირის კერძო ლიცეუმში. სკოლის დამთავრების შემდეგ სწავლობდა ანატოლიის უნივერსიტეტში ბიზნესის ადმინისტრირების ფაკულტეტზე, ის უნივერსიტეტში ასევე თამაშობდა ფრენბურთს, ბეგიუმი ასევე სწავლობდა საფრანგეთში ნენსი 2-ის უნივერსიტეტში, სადაც შეისწავლა ფრანგული ენა.
2001 წელს ბეგიუმმა მონაწილეობა მიიღო კონკურსში „თურქეთის საუკეთესო მოდელი“, სადაც მეორე ადგილზე გავიდა, მანამდე ის მუშაობდა როგორც პროფესიონალი მოდელი. ის გამოდიოდა მაღალი მოდის ჩვენებებზე თურქეთში.
სამსახიობო კარიერა ბეგიუმმა დაიწყო 2002 წელს განასახიელა რა მელექი სერიალში „მელექი“, ამას მოჰყვა მრავალი ფილმი: „მგლები ხეობაში“, „ცხოვრება მშვენიერია“, „რომანტიკული კომედია“, „ძვირფასო ოჯახო“, „ღამის ფრთები“, „მარტი“. 2013 წელს ბეგიუმმა შემოთავაზება მიიღო განესახიერებინა ნერიმანის როლი სერიალში „ნარჩიტა“, სადაც მას პარტნიორობას უწევდნენ ბურაკ ოზჩივიტი და ფაჰრიე ევჯენი.
2010-2011 წლებში მონაწილეობა მიიღო თეატრში „ჩვეულებრივი სასწაული“; ამ როლისთვის მას გადაეცა ჯილდო როგორც საუკეთესო მსახიობს.
2011 წელს მარის პერსონაჟისთვის სერიალში „მარტი“ გადაეცა სპეციალური ჯილდო მალატიას კინოფესტივალზე. ბეგიუმი ასევე ცნობილია როგორც სარეკლამო სახე, მას მონაწილეობა აქვს მიღებული ისეთი ცნობილი ბრენდის რეკლამაში როგორიცა „სამსუნგი“. 2014 წელს მონაწილეობა მიიღო ერთ-ერთ ყველაზე რეიტინგულ თურქულ სერიალში „დღე, როცა დაიწერა ჩემი ბედისწერა“, სადაც დეფნეს როლი განასახიერა. მან პარტნიორობა ოსჯან დენიზს და ჰატიჯე სენდილს გაუწია.
2010 წლის სექტემბერში ბეგიუმ ქიუთიუქ იაშაროღლუ დაქორწინდა თურქ კარიკატურისტ ერდილ იაშაროღლუზე.
რესურსები ინტერნეტში
ბეგიუმ ქიუთიუქ იაშაროღლუ Instagram-ზე
თურქი მსახიობები
თურქი მოდელები
დაბადებული 1980
დაბადებული 27 აგვისტო
შტანდი

შტანდი — სოფელი რუსეთის ფედერაციაში, ბაშკირეთის რესპუბლიკის ბალტაჩევოს რაიონში.
2010 წლის მონაცემებით, სოფელში ცხოვრობს 568 ადამიანი. რაიონულ ცენტრ სტარობალტაჩევოდან დაშორებულია 18 კილომეტრით. უახლოესი რკინიგზის სადგურია კუედა, რომელიც დაშორებულია 83 კმ-ით.
2002 წლის აღწერის მიხედვით, მოსახლეობის უმრავლესობას ბაშკირები შეადგენენ (99%).
რესურსები ინტერნეტში
Совет муниципальных образований Республики Башкортостан.
სქოლიო
ბალტაჩევოს რაიონის სოფლები
ხარაგაულის მუნიციპალიტეტის დროშა

ხარაგაულის მუნიციპალიტეტის დროშა — ხარაგაულის მუნიციპალიტეტის სიმბოლო გერბთან ერთად. მიღებულია ხარაგაულის მუნიციპალიტეტის საკრებულოს მიერ.
აღწერილობა
დროშა ვერტიკალურადაა გაყოფილი ორ ნაწილად — მწვანე და თეთრ ველებად.
დროშის ცენტრში გამოსახულია ვერცხლ-მწვანე ჯვარი (ე.წ. „ლათინური“ ჯვრის ფორმის). მწვანე ველზე ჯვრის მარჯვენა მკლავი თეთრია, ხოლო თეთრ ველზე ჯვრის მარცხენა მკლავი — მწვანე. ჯვრის მკლავებს შორის გამოსახულია ოთხი მცირე ზომის ჯვარი. ზედა ჯვრები წარმოადგენენ ე.წ. „ბერძნულ“ ჯვრებს, ხოლო ქვედა — ე.წ. „ლათინურ“ ჯვრებს. მწვანე ველზე გამოსახული მცირე ჯვრები თეთრია, ხოლო თეთრ ველზე გამოსახული მცირე ჯვრები — მწვანე.
დროშის პროპორციაა 2:3.
რესურსები ინტერნეტში
ხარაგაულის მუნიციპალიტეტის გერბი და დროშა
სქოლიო
საქართველოს მუნიციპალური დროშები
ხარაგაულის მუნიციპალიტეტი
Jetix

Jetix
JETIX (ჯეტიქსი) — საბავშვო ტელევიზია, რომელიც Fox-Kids-ის მიერ შეიქმნა. ამ უკანასკნელმა ვერ გაუძლო Cartoon Network-ისა და Nickelodeon-ის კონკურენციას, რის გამოც ჩამოყალიბდა ჯეტიქსი, რომლის 74 %-ს Walt Disney Company ფლობდა. ტელეკომპანია მაუწყებლობდა ისეთ ქვეყნებში, როგორებიცაა: აშშ, კანადა, დიდი ბრიტანეთი, საფრანგეთი, გერმანია, ავსტრალია და სხვა. საბოლოოდ, 2010 წლის 10 აგვისტოს ჯეტიქსი Disney Channel-მა ჩაანაცვლა.
მას შემდეგ, რაც ტელეარხი დისნეი ჩენელმა ჩაანაცვლა რეიტინგები შესამჩნევად გაიზარდა. თავდაპირველად დისნეი იმ გადაცემების მაუწყებლობას აგრძელებდა რომლებიც მაყურებელმა ჯეტიქსის ეთერში გაიცნო, შემდეგ კი საკუთარი შოუებით ნელ-ნელა სრულიად ჩაანაცვლა ძველი გადაცემები. დისნეი ჩენელის ჰიტებია: ჰანა მონტანა, ზაკი და კოდი, ძმები ჯონასები და მიეცით სონის შანსი.
ჯეტიქსის მაუწყებლობის გაჩერების შემდეგ, ზოგი ერთი გადაცემა სხვა საბავშვო ტელეარხებმა შეიძინეს და მაუწყებლობა გააგრძელეს, ერთ-ერთი ასეთი შემთხვევაა ნიკელოდეონის მიერ სერიალი "ტოტალი სპაისი"ს გაგრძელება.
საქართველოში Digi TV- ს აქვს პროექტი სახელწოდებით "JETIX,
JETIX PLAY და Fox KIDS. "
პროექტი შედგებოდა სამი არხიდან (ზემოთ) და მათი გადაცემა IPTV (ინტერნეტ პროტოკოლის ტელევიზია). ასე რომ, ისინი არ არიან გადამდები საკაბელო.
სააბონენტო გადასახადი შეადგენს 20 დოლარს 12 თვის განმავლობაში.
სატელევიზიო ქსელები
იოზეფ პონიატოვსკი

იოზეფ პონიატოვსკი (ჟოსეფ-ანტუან დიმიტარ პონიატოვსკი, იოზეფ დიმიტრი პონიატოვსკი; ; დ.1763 წლის 7მაისს, ვანა — გ.1813 წლის 19 ოქტომბერს, ლაიფციგი) — პოლონეთის თავადი და გენერალი, საფრანგეთის მარშალი, პოლონეთის მეფე სატანისლავ ავგუსტ პონიატოვსკის ძმისშვილი, გამოჩენილი მხედართმთავარი. დაიხრჩო მდინარე ელზასში.
ლიტერატურა
Józef Antoni Poniatowski, Mes souvenirs sur la campagne de 1792, Lemberg [Lwów], 1863.
რესურსები ინტერნეტში
საფრანგეთის მარშლები
დაბადებული 1763
გარდაცვლილი 1813
დატერასება

დატერასება — ფერდობის ზედაპირის ხელოვნური შეცვლა სასოფლო-სამეურნეო და ტყის კულტურების უკეთ გამოსაყენებლად და ნიადაგის ეროზიის წინააღმდეგ საბრძოლველად. დატერასების დროს მთავარი ყურადღება ექცევა ტერასის სიგანეს, გვერდებს, ქანობსა და ტერასებს შორის ადგილს — ბერმას. დატერსაებისთვის იყენებენ ბულდოზერებსა და სხვა მიწასათხრელ მანქანებს, აგრეთვე სპეციალურ დამტერასებელ მანქანებს — ტერასორებს.
არსებობს დატერასების რამდენიმე ტიპი:
ბექობისებრ დატერასებას მაშინ მიმართავენ, როცა ფართობის ქანობი 0,12-ს არ აღემატება. ბუნებრივი ქანობის შეუცვლელად აკეთებენ 18–50 მ სიგანის ტერასებს, რომელთა ბოლოებში თხრილია, მასში გროვდება ზედაპირული ჩამონადენი წყალი და ჩადის წყალმიმღებში. ასეთი დატერასება ფართოდაა გავრცელებული საქართველოში, განსაკუთრებით პატარა მდინარეთა ხეობებში (მდ. ატენის ხეობა, გორის მუნიციპალიტეტი).
საფეხურისებრი დატერასების დროს იცვლება ფართობის ქანობი. მას იყენებენ 0,12–0,25 ქანობიან ფერდობებზე ციტრუსების, ვენახისა და ხეხილის გასაშენებლად. საქართველოში საფეხურისებრ დატერასებას უძველესი დროიდან იყენებენ (მესხეთი).
ტრანშეისებრ დატერასებას მიმართავენ ძლიერ დაქანებულ ფერდობებზე მრავალწლოვანი კულტურების გასაშენებლად.
ტერასა-თხრილს აკეთებენ იმ ადგილებში, სადაც ხშირი კოკისპირული წვიმა იცის და ძლიერი ქანობის (0,3–1) ფერდობებზე მცირე სისქის ნიადაგებია.
ლიტერატურა
სოფლის მეურნეობა
არსლანოვო (აურგაზის რაიონი)

არსლანოვო (აურგაზის რაიონი)
არსლანოვო — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.
2010 წლის მონაცემებით, სოფელში ცხოვრობს 50 ადამიანი. რაიონულ ცენტრ თოლბაზიდან დაშორებულია 15 კილომეტრით. უახლოესი რკინიგზის სადგურია ბელოი ოზერო , რომელიც დაშორებულია 42 კმ-ით.
2002 წლის აღწერის მიხედვით, მოსახლეობის უმრავლესობას თათრები შეადგენენ (87%),.
რესურსები ინტერნეტში
Совет муниципальных образований Республики Башкортостан.
Андреевка, Шмитовка на портале «Генеалогия и Архивы»
სქოლიო
აურგაზის რაიონის სოფლები
Crassispira nigrescens

Crassispira nigrescens — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
სერო-ლიპესი

სერო-ლიპესი — სტრატოვულკანი სამხრეთ-დასავლეთ ბოლივიაში, პოტოსის დეპარტამენტში. მდებარეობს კორდილიერა-დე-ლიპესის მთათა მასივზე. გააჩნია ორი მწვერვალი, მათგან უმაღლესი ზღვის დონიდან 5929 მეტრზე მდებარეობს. ზოგიერთ რუკაზე, სერო-ლიპესი არეულია ვულკან ნუევო-მუნდოში, მაგრამ ეს უკანასკნელი 500 კმ-ით ჩრდილო-აღმოსავლეთით მდებარეობს.
იხილეთ აგრეთვე
ბოლივიის ვულკანების სია
რესურსები ინტერნეტში
სერო-ლიპესი
სქოლიო
ბოლივიის ვულკანები
მიხეილ ჭიაურელის ქუჩა

მიხეილ ჭიაურელის ქუჩა — ქუჩა თბილისში, დიდუბის რაიონში (დიღომი); აკაკი ბელიაშვილის ქუჩასა და დავით აღმაშენებლის ხეივანს შორის. ადრე უსახელო ქუჩა იყო. მიხეილ ჭიაურელის სახელი ეწოდა 1947 წელს. ამ ქუჩაზეა ა. ნათიშვილის სახელობის მორფოლოგიისა და სამედიცინო ბიოტექნოლოგიების ინსტიტუტები.
ლიტერატურა
ჭიაურელი
გულვერდ თომაშვილი

გულვერდ თომაშვილი (დ. 13 ოქტომბერი, 1988) — ქართველი ფეხბურთელი, საფეხბურთო კლუბ „სამტრედიის“ ცენტრალური მცველი, ასევე თამაშობს დაცვის მარჯვება ფლანგზე.
ტიტულები
უმაღლესი ლიგა ჩემპიონი (4): 2008/2009, 2009/2010, 2010/2011, 2012/2013
საქართველოს თასის გამარჯვებული (1): 2008/2009
საქართველოს თასის ფინალისტი (1): 2009/2010
საქართველოს სუპერთასის გამარჯვებული (1): 2008/2009
საქართველოს სუპერთასის ფინალისტი (2): 2009/2010, 2012/2013
რესურსები ინტერნეტში
პროფილი Transfermarkt-ზე
პროფილი Soccerway-ზე
დაბადებული 1988
ქართველი ფეხბურთელები
თბილისის დინამოს ფეხბურთელები
გორის დილას ფეხბურთელები
სამტრედიის ფეხბურთელები
დაბადებული 13 ოქტომბერი
ფუძე ქანები

ფუძე ქანები — მაგმური ქანები, რომლებიც საშუალო ქანებთან შედარებით ღარიბია კაჟმიწით (45-55%) და მდიდარია მაგნიუმით, კალციუმითა და რკინით. ფუძე ქანების მინერალური შედგენილობისათვის დამახასიათებელია ფუძე პლაგიოკლაზები და კაჟმიწით უჯერი მინერალები (მაგ., ოლივინი), აგრეთვე პიროქსენები და სხვა. ინტრუზიულ (სიღრმულ) ფუძე ქანებს განეკუთვნება გაბრო, ნორიტი და სხვა. ეფუზიურს (ამონთხეულს) — ბაზალტი, დიაბაზი და სხვა.
ლიტერატურა
მაგმური ქანები
აზერბაიჯანის საკონსტიტუციო რეფერენდუმი (2002)

აზერბაიჯანის საკონსტიტუციო რეფერენდუმი (2002)
საკონსტიტუციო რეფერენდუმი — 2002 წლის 24 აგვისტოს ჩატარებული რეფერენდუმი აზერბაიჯანში. ამომრჩევლებს დაუსვეს რვა ცალკეული შეკითხვა, რომლებზეც მათმა მინიმუმ 96%-მა დადებითად უპასუხა. რეგისტრირებული 4 407 417-დან რეფერენდუმში მონაწილეობა მიიღო 3 899 242 ამომრჩევლმა.
სქოლიო
აზერბაიჯანის რეფერენდუმები
2002 წლის რეფერენდუმები
საბალსა

საბალსა — ქალაქი და მუნიციპალიტეტი ესპანეთში, შედის ნავარის პროვინციის კუენკა-დე-პამპლონის კომარკის შემადგენლობაში. ფართობი — 14 კმ². მოსახლეობა — 301 კაცი (2020 წ.).
იხილეთ აგრეთვე
ნავარის მუნიციპალიტეტები
რესურსები ინტერნეტში
საბალსის მუნიციპალიტეტის ოფიციალური საიტი
სქოლიო
ნავარის მუნიციპალიტეტები
ნავარის ქალაქები
ხოშბულაქი

ხოშბულაქი — სოფელი აზერბაიჯანში, დაშქესანის რაიონში. მოსახლეობის რაოდენობა — 1 917 კაცი.
რესურსები ინტერნეტში
დაშქესანის რაიონის სოფლები
ტიაჩივი

ტიაჩივი — ქალაქი უკრაინაში. მდებარეობს ზაკარპატიის ოლქში. 2013 წელს ქალაქის მოსახლეობა 9184 კაცს შეადგენდა.
სქოლიო
ზაკარპატიის ოლქის ქალაქები
მეწ-პარნი

მეწ-პარნი — სოფელი სომხეთში, მდებარეობს ლორეს პროვინციაში, სპიტაკთან ახლოს. 1988 წლის სპიტაკის მიწისძვრამ გაანადგურა მთელი სოფელი, დაინგრა ყველა სახლი.
სოფელში დაიბადნენ სომეხი მწერალი რაზმიკ დავოიანი და სახელმწიფო მოღვაწე ვაჰან მელქონიანი.
რესურსები ინტერნეტში
ლორის პროვინციის ადმინისტრაცია
ლორეს პროვინციის სოფლები
ადამივკა (სლოვიანსკის რაიონი)

ადამივკა (სლოვიანსკის რაიონი)
ადამივკა — სოფელი უკრაინაში. მდებარეობს დონეცკის ოლქის სლოვიანსკის რაიონში. 2013 წელს სოფლის მოსახლეობა 221 კაცს შეადგენდა.
რესურსები ინტერნეტში
სოფლის ამინდი
სლოვიანსკის რაიონის სოფლები
Quercus salicina

Quercus salicina is an oak species found in Japan, South Korea and Taiwan. It is placed in subgenus Cerris, section Cyclobalanopsis.
The larvae of the Japanese oakblue (Arhopala japonica), of Acrocercops vallata and Marumba sperchius feed on Q. salicina.
Stenophyllanin A, a tannin, and other quinic acid gallates can be found in Q. salicina. The triterpene friedelin can also be isolated from the leaves of the tree.
References
External links
salicina
Plants described in 1910
Trees of Japan
Trees of South Korea
Trees of Taiwan
Aşağı Cürəli (Ashagy Dzhurali)

Aşağı Cürəli (Ashagy Dzhurali)
Aşağı Cürəli (also, Ashagy Dzhurali and Nizhniy Dzhurali) is a village in the Bilasuvar Rayon of Azerbaijan.
References
Populated places in Bilasuvar District
კახამარკა (ტოლიმა)

კახამარკა (ტოლიმა)
კახამარკა — ქალაქი და მუნიციპალიტეტი კოლუმბიაში, ტოლიმის დეპარტამენტში.
2005 წლის მონაცემებით, მოსახლეობა 19 501 ადამიანს შეადგენდა. ფართობი 520 კმ²-ია.
იხილეთ აგრეთვე
ტოლიმის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ტოლიმის დეპარტამენტის მუნიციპალიტეტები და ქალაქები
ჯიჯორის ეკლესია

ჯიჯორის ეკლესია — ტაძარი ისტორიულ მხარე კოლაში, თანამედროვე თურქეთის ტერიტორიაზე. შემორჩენილია ნანგრევების სახით არტაანი-კოლას საავტომობილო გზის მარცხენა ფერდზე. ნაშენებია X საუკუნეში.
ეკლესია დარბაზულია. სამხრეთ და აღმოსავლეთ ნაწილების ცენტრალური ნაწილები გამონგრეული, თაღები და კამარები ჩამოქცეული, პერანგის საპირე წყობა კი შემოძარცვულია. გააჩნია მინაშენი ჩრდილოეთის მხარეზე, რომელიც დიდწილად დანგრეულია.
დარბაზს აღმოსავლეთით ბემიანი ნახევარწრიული საკურთხეველი ედგმის, რომლის სამხრეთ ნაწილში ღრმა, აღმოსავლეთისკენ წაგრძელებული ნიშაა. დარბაზის სივრცე პილასტრებით ორ ნაწილად იყოფა. თითოეული ნაწილიდან ჩრდილოეთ მინაშენში გასასვლელი კარია. მინაშენი ორნაწილადაა გაყოფილი. დასავლეთის სწორკუთხაა, ხოლო აღმოსავლეთისას დაბოლოება აფსიდალური აქვს.
რესურსები ინტერნეტში
ჯიჯორი | სამხრეთ კავკასიის ისტორიული ძეგლები
ქართული ეკლესია-მონასტრები კოლა-არტაანში
ქართული არქიტექტურული ძეგლები საზღვარგარეთ
ბახტიბაევო

ბახტიბაევო — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 887 ადამიანი. რაიონულ ცენტრ ბირსკიდან დაშორებულია 25 კილომეტრით. უახლოესი რკინიგზის სადგურია უფა, რომელიც დაშორებულია 120 კმ-ით.
რესურსები ინტერნეტში
Совет муниципальных образований Республики Башкортостан.
სქოლიო
ბირსკის რაიონის სოფლები
აშოტ III

აშოტ III მოწყალე (ვოღორმაწი) — ანისის მეფე (953-977) ბაგრატუნების დინასტიისა, იბრძოდა ქვეყნის ცივილიზაციისათვის. შექმნა ძლიერი მუდმივი ჯარი. 961 წელს თავისი რეზიდენცია ყარსიდან ანისში გადაიტანა. მის დროს ანისს მტკიცე გალავანი, ე. წ. „აშორის კედლები“ შემოავლეს (963-964).
ლიტერატურა
სომხეთის მეფეები
ბაგრატუნების დინასტია
ნაზოდელავოს მღვიმე

ნაზოდელავოს მღვიმე — კლასტოკარსტული მღვიმე საქართველოში, ჩხოროწყუს მუნიციპალიტეტში. მდებარეობს მდინარე ხობისწყლის მარცხენა შენაკადის — ზანის ხეობის მარცხენა ფერდობზე, ზღვის დონიდან 240 მ სიმაღლეზე.
გამომუშავებულია ნეოგენური ასაკის კონგლომერატებში. ჯამური სიგრძე 600 მ. ჰორიზონტალური, გამჭოლი მღვიმეა. იხსნება შესასვლელი დარბაზით, რომელიც წარმოადგენს სუბჰორიზონტული განტოტვილი ტალანის (გვირაბის) ბოლო ნაწილს. შესასვლელის სიმაღლე 12–15 მ, სიგანე 25 მ. 8 მ-ის შემდეგ ჭერის სიმაღლე კლებულობს და გვირაბში გადადის. კანიონი ღრმად არის ჩაჭრილი. მისი სიღრმე ზოგან 7–8 მ აღწევს. პატარა კანიონის ორივე კიდეზე ტერასები გაუყვება.
მთავარ ტალანს გამოეყოფა ორი გვერდითი განშტოება, რომლებიც მასთან შედარებით უფრო ვიწრო და მოკლეა. ერთ-ერთი ტალანი გამჭოლია და ზემო ბოლოთი სამზეოზე გადის. სამივე ხვრელის ჯამური სიგრძე 600 მ ჭარბობს.
ნაზოდელავოს მღვიმე ქიმიური ნალექებით ღარიბია. გვხვდება ჩანასახური წვრილი სტალაქტიტები, აგრეთვე ტრავერტინის დანაგროვები; მექანიკურიდან კონგლომერატული მასალა; ორგანოგენული ნალექებიდან გუანო. ჰავა დინამიურია.
გაედინება მოზრდილი ნაკადი, რომლის სიღრმე 0,4 მ-ია. შესასვლელ მზით განათებულ დარბაზში იზრდება ბუჩქები და პატარა ხეებიც კი, რომელთა ფოთლების განლაგება მკვეთრად გამოხატულ ჰელიოტროპიას ამჟღავნებს. მღვიმესა და მის მიმდებარე ტერიტორიაზე ზაფხულობით გვხვდება ხელფრთიანები. გავლა ადვილია. ბუნების ძეგლია.
იხილეთ აგრეთვე
საქართველოს ბუნების ძეგლები
სქოლიო
IUCN კატეგორია III
სამეგრელო-ზემო სვანეთის მხარის მღვიმეები
საქართველოს ბუნების ძეგლები
ჩეჯუ

ჩეჯუს ვულკანური კუნძული და ლავის ხვრელები — იუნესკოს მსოფლიო მემკვიდრეობის ძეგლი სამხრეთ კორეაში. ჩეჯუ, იგივე ჩეჯუდო ვულკანური კუნძულია, რომელიც კორეის სამხრეთი სანაპიროდან 130 კმ-ის დაშორებით მდებარეობს. მისი ფართობი 1 846 კმ²-ია და წარმოადგენს სამხრეთ კორეის უდიდეს კუნძულსა და ყველაზე პატარა პროვინციას. კუნძულის ცენტრალურ ნაწილში მდებარეობს სამხრეთ კორეის უმაღლესი მწვერვალი და ჩამქრალი ვულკანი ჰალასანი (1 950 მ). მისი ვულკანური აქტივობები დაიწყო ცარცულ პერიოდში და გრძელდებოდა მესამეულ სისტემამდე. ბოლო აქტივობა დაფიქსირდა 800 წლის წინ. კუნძული შედგება ვულკანური კლდეებისა და ნიადაგისგან, რომლებიც ჰალსანის მოქმედების შედეგია.
ჩეჯუ მეცნიერულად განსაკუთრებით ფასეულია, რადგან აქ მდებარეობს ლავური მილების სისტემა. ეს ბუნებრივი მილსადენები, რომლებშიც ერთ დროს მაგმა მიედინებოდა, ახლა ცარიელია და წარმოადგენს მღვიმეებს, რომლებიც ერთ-ერთი უდიდესია მსოფლიოში ამ ტიპის მღვიმეებს შორის.
იხილეთ აგრეთვე
მსოფლიო მემკვიდრეობის ძეგლების სია აზიასა და ოკეანეთში
რესურსები ინტერნეტში
Jeju Volcanic Island and Lava Tubes, UNESCO
World Heritage in Korea
სამხრეთ კორეის გეოგრაფია
მსოფლიო მემკვიდრეობის ძეგლები სამხრეთ კორეაში
მრგავანი

მრგავანი — სოფელი სომხეთში, არარატის პროვინციაში. მდებარეობს ზღვის დონიდან 830 მეტრზე. 2008 წლის მონაცემებით, მოსახლეობა 1 909 ადამიანს შეადგენდა, სიმჭიდროვე 545 ადამიანი კმ²-ზე. ფართობი 3.5 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
არარატის პროვინციის სოფლები
ლიუდმილა ზიკინა

ლიუდმილა ზიკინა
ლიუდმილა გიორგის ასული ზიკინა (დ. 10 ივნისი, 1929, მოსკოვი — გ. 1 ივლისი, 2009, იქვე) — რუსი, საბჭოთა მომღერალი, რუსული ხალხური სიმღერების შემსრულებელი, სსრკ სახალხო არტისტი (1973), სოციალისტური შრომის გმირი (1987), ანსამბლ „როსიას“ დამფუძნებელი და ხელმძღვანელი.
ბიოგრაფია
1942 წლიდან მონაწილეობს ხალხურ თვითმოქმედებაში. 1947 წლიდან მ. პიატნიცკის სახელობის რუსული ხალხური გუნდის, 1951 წლიდან საკავშირო რადიოს რუსული სიმღერის გუნდის, ხოლო 1960 წლიდან მოსკონცერტის სოლისტია. 1969 წელს დაამთავრა მოსკოვის მ. იპოვიტოვ-ივანოვის სახელობის მუსიკალური სასწავლებელი (ე. გედევანოვას კლასი). ზიკინა რუსული და საბჭოთა სიმღერების ერთ-ერთი საუკეთესო შემსრულებელია. მას მდიდარი ტემბრის ძლიერი ხმა აქვს. აღსანიშნავია მის მიერ შესრულებული სიმღერები: დოლუხანიანის „რიაზანელი მადონები“, პონომარენკოს „ორენბურგული თავშალი“, ფრადკინის „მიედინება ვოლგა“ და სხვა. გასტროლები გამართა მსოფლიოს მრავალ ქვეყანაში. ლენინური პრემია (1970), დაჯილდოებულია ლენინის ორდენით, „საპატიო ნიშნის“ ორდენითა და მედლებით.
ლიტერატურა
XX საუკუნის რუსი მომღერლები
დაბადებული 10 ივნისი
დაბადებული 1929
გარდაცვლილი 1 ივლისი
გარდაცვლილი 2009
რევაზ მეტრეველი

რევაზ მეტრეველი
რევაზ (რეზო) მეტრეველი (დ. 4 მაისი, 1930, სიღნაღი — გ. 26 აგვისტო, 2015, თბილისი) — ქართველი მხატვარი-კერამიკოსი. საქართველოს სსრ დამსახურებული მხატვარი (1976), საერთაშორისო პრემიის ლაურეატი (1970).
1958 წელს დაამთავრა თბილისის სახელმწიფო სამხატვრო აკადემიის გამოყენებითი ხელოვნების ფაკულტეტი, საქართველოს მხატვართა კავშირის წევრი 1962 წლიდან. 1958 წლიდან აქტიურად მონაწილეობდა რესპუბლიკურ, საკავშირო და საზღვარგარეთ გამართულ სამხატვრო გამოფენებში. 1970 წელს მონაწილეობდა საფრანგეთის ქალაქ ვალორისში პაბლო პიკასოს მიერ დაფუძნებულ მაღალმხატვრული კერამიკის მსოფლიო გამოფენა - კონკურსში, სადაც მისმა ნამუშევარმა ქართული ორნამენტებით გაფორმებულმა „დეკორეტიულმა დოქმა“ გამოფენის უმაღლესი ჯილდო - ოქროს მედალი და პირველი ხარისხის დიპლომი დაიმსახურა. ჟიურის თავჯდომარეობდა პაბლო პიკასო. 1970 წლიდან არის საფრანგეთის ქალაქების ვალორისის და გოლფ - ჟუანის საპატიო მოქალაქე. მხატვრის ნამუშევრები დაცულია საქართველოს ეროვნულ მუზეუმში, სამხატვრო აკადემიისა და ეროვნული გალერეის (თბილისის) ფონდებში, შალვა ამირანაშვილის სახელობის ხელოვნების სახელმწიფო მუზეუმში, ტოკიოს მუდმივ საგამოფენო ფონდში, საფრანგეთის ქ. ვალორისის მუზეუმში და კერძო კოლექციებში. რევაზ მეტრეველი შემოქმედებით საქმიანობასთან ერთად ეწეოდა პედაგოგიურ მოღვაწეობას თბილისის სახელმწიფო საამხატვრო აკადემიაში, ხალხური შემოქმედების სახლში. მისი ნამუშევრები ნაჩვენებია ქართულ დოკუმენტურ ფილმში „მომღერალი თიხა“ (1975). მის შემოქმედებაზე გაკეთებულია სატელევიზიო გადაცემები და გამოცემულია სტატიები, როგორც ქართულ ისე უცხოურ ჟურნალ გაზეთებში.
დაჯილდოებულია პრაღის საერთაშორისო გამოფენის დიპლომით (1962) და მრავალი სხვა ჯილდოთი. 2013 წელს დაჯილდოვდა სიგელით — ხელოვნებაში გაწეული განსაკუთრებული წვლილისათვის.
ლიტერატურა
ვინ ვინაა თანამედროვე ქართულ ხელოვნებაში, ნინო ზაალიშვილის საერთო რედაქციით, „ქართული ბიოგრაფიული ცენტრი“ 2000წ. გვ.320
Современная грузинская керамика. Автор текста и составитель Алде какабадзе. Москва "советский художник" 1984г.
ქართველი მხატვრები, საქართველოს მხატვართა საერთაშორისო შემოქმედებითი კავშირი, პროექტის ხელმძღვანელი და რედაქტორი ცისანა მჭედლიძე. 2013წ. გვ.258.
ქართველი მხატვრები, საქართველოს მხატვართა კავშირი.პროექტის ხელმძღვანელი და რედაქტორი ცისანა მჭედლიძე. 2014წ. გვ. 251.
რესურსები ინტერნეტში
დაბადებული 4 მაისი
დაბადებული 1930
გარდაცვლილი 26 აგვისტო
გარდაცვლილი 2015
ქართველი კერამიკოსები
სიღნაღის მუნიციპალიტეტში დაბადებულები
საქართველოს სსრ-ის დამსახურებული მხატვრები
რევაზ
2008 წელი მუსიკაში

2008 წელი მუსიკაში
მოვლენები
ჩამოყალიბებული ჯგუფები
იხილეთ 2008 წელს ჩამოყალიბებული ჯგუფები
დაშლილი ჯგუფები
იხილეთ 2008 წელს დაშლილი ჯგუფები
აღდგენილი ჯგუფები
იხილეთ 2008 წელს აღდგენილი ჯგუფები
მსოფლიო ტოპ ჰიტი სიგლები
მონაცემები სწორია 12-19 აპრილის მიხედვით (მე-16 კვირა).
წლის გაყიდვადი ჩანაწერები
მონაცემები სწორია 19-26 აპრილის მიხედვით (მე-17 კვირა).
2008 წელი მუსიკაში
ეფრემ ზაქარაია

ეფრემ ზაქარაია (დ. 16 თებერვალი, 1889, ნაჯახავო — გ. 19 დეკემბერი, 1946) — ქართველი ქირურგი, მედიცინის მეცნიეებათა დოქტორი (1937), პროფესორი (1937), საქართველოს სსრ-ის მეცნიერებათა დამსახურებული მოღვაწე.
ბიოგრაფია
1914 წელს. დაამთავრა ნოვოროსიის უნივერსიტეტის სამედიცინო ფაკულტეტი. პირველი მსოფლიო ომის დროს ექიმად მსახურობდა არმიაში. 1921 წელს დაბრუნდა საქართველოში. 1932 წელს დაინიშნა თბილისის წითელი ჯვრის საავადმყოფოს ქირურგიული განყოფილების გამგედ. 1935–1941 წლებში განაგებდა თბილისის სამედიცინო ინსტიტუტის საფაკულტეტო ქირურგიის კათედრას, 1941–1946 წლებში–ამავე ინსტიტუტის ზოგადი ქირურგიის კათედრას. იმავდროულად, 1938–1941 იყო წლებში თბილისის ონკოლოგიური საავადმყოფოს დირექტორი. ეფრემ ზაქარაიას ნაშრომები ეხება ტეტანუსის მკურნალობის, ართროპლასტიკის, სწორი ნაწლავისა და მუცლის ღრუს ქირურგიის საკითხებს, ტროფიკული ინერვაციის პრობლემას და სხვ.
ლიტერატურა
რესურსები ინტერნეტში
გარდაცვლილი 1946
საქართველოს სსრ-ის მეცნიერების დამსახურებული მოღვაწეები
საბჭოთა კავშირის კომუნისტური პარტიის წევრები
მარტვილის მუნიციპალიტეტში დაბადებულები
დაბადებული 1889
დაბადებული 16 თებერვალი
გარდაცვლილი 19 დეკემბერი
ქართველები პირველ მსოფლიო ომში
გაჯინ-ხანის თემი

გაჯინ-ხანის თემი — თემი სერბეთში, შედის ნიშავის ოლქში.
თემის მოსახლეობა შეადგენს 9 216 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 28 ადამ./კმ². თემის ფართობი — 325 კმ².
თემის ადმინისტრაციული ცენტრი — ქალაქი გაჯინ-ხანი. გაჯინ-ხანის თემი შედგება 34 დასახლებული პუნქტისგან, მათი საშუალო ფართობია 9.6 კმ².
თემის მოსახლეობის სტატისტიკა
რესურსები ინტერნეტში
სერბეთის ოფიციალური სტატისტიკა
სქოლიო
სერბეთის თემები
სარგო

სარგო — მოხელის კუთვნილი წილი ფეოდალურ რენტაში XVI—XVIII საუკუნეების საქართველოში. სარგოს იღებდნენ მეფის, ფეოდალებისა და ეკლესიის მოხელეები მათი საგამგებლო ობიექტებიდან როგორც ნატურალური, ისე ფულადი გადასახადის სახით. სარგოს რაოდენობა დამოკიდებული იყო რენტის სიდიდეზე. მას განსაზღვრავდა მოხელის პატრონი (მეფე, ფეოდალი, ეკლესია) საგანგებო დოკუმენტით — „სარგოს წიგნით“. სამეფო და სადედოფლო მოხელეების სარგოს შემადგენლობა და რაოდენობა განსაზღვრული იყო XVIII საუკუნის საკანონმდებლო ძეგლში — სამეფო და სადედოფლო დასტურლამალში. ფართო გაგებით სარგო ეწოდებოდა აგრეთვე ჯამაგირსა და ულუფას. ჯამაგირი (XVI—XVIII საუკუნეებში) იყო ფულადი საზღაური, რომელსაც მოხელე იღებდა უშუალოედ პატრონისაგან, ხოლო ულუფა იყო ის სურსათი თუ ფული, რომელსაც მოხელე იღებდა საშემოსავლო ობიექტიდან ან პატრონისაგან. რუსეთის მიერ საქართველოს მიერთების შემდეგ სარგოს ადგილი თანდათანობით ჯამაგირმა დაიკავა.
ლიტერატურა
ძველი ქართული სამართალი
წერაქვი

წერაქვი — სასოფლო-სამეურნეო სამუშაო იარაღი; გამოიყენება გამყარებული მიწის, ქვის, აგურების, ბლოკების გასატეხად. წერაქვი ერთ-ერთი უძველესი სამუშაო იარაღია. დღეს იგი გამოიყენება გეოლოგებისა და მაღაროელების მიერ. არსებობს საომარი იარაღი Bec de corbin, რომელიც წერაქვზეა დაფუძნებული.
ჩვეულებრივ, წერაქვის თავი დამზადებულია ლითონისგან, ტარი კი — ხისგან. თავის ბოლო წაწვეტებულია, რათა გაადვილდეს ქვის გატეხვა.
რესურსები ინტერნეტში
ქართული საჩეხი იარაღები, მონადირეების ფორუმი
სასოფლო-სამეურნეო იარაღები